26.6.2012 Jurnalul Oficial al Uniunii Europene L 165/83 DECIZIA DE PUNERE ÎN APLICARE A COMISIEI din 22 iunie 2012 de excludere de la finanțarea de către Uniunea Europeană a anumitor cheltuieli contractate de statele membre în cadrul secțiunii Garantare a Fondului european de orientare și garantare agricolă (FEOGA), în cadrul Fondului european de garantare agricolă (FEGA) și în cadrul Fondului european agricol pentru dezvoltare rurală (FEADR) [notificată cu numărul C(2012) 3838] (Numai textele în limbile daneză, engleză, estonă, franceză, germană, greacă, italiană, neerlandeză, polonă, portugheză, română, slovenă și spaniolă sunt autentice) (2012/336/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (!), în special articolul 7 alineatul (4), având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comu- ne (?), în special articolul 31, după consultarea Comitetului pentru fondurile agricole, întrucât: (1)  În temeiul articolului 7 alineatul (4) din Regulamentul (CE) nr. 1258/1999 şi al articolului 31 din Regulamentul (CE) nr. 1290/2005, Comisia are obligația de efectua verificările necesare, de a comunica statelor membre rezultatele acestor verificări, de a lua notă de observațiile statelor membre, de a iniția discuții bilaterale în vederea ajungerii la un acord cu statele membre în cauză şi de a le comunica acestora concluziile sale în mod oficial. (2) Statele membre au avut posibilitatea de a solicita inițierea unei proceduri de conciliere. În unele cazuri, această posi- bilitate a fost utilizată, iar rapoartele emise în urma acestei proceduri au fost examinate de Comisie. (3) În temeiul Regulamentului (CE) nr. 1258/1999 și al Regulamentului (CE) nr. 1290/2005, se pot finanța numai cheltuielile agricole contractate fără încălcarea normelor Uniunii Europene. (4) Verificările efectuate, rezultatele discuțiilor bilaterale și procedurile de conciliere au demonstrat că o parte din cheltuielile declarate de statele membre nu îndeplinesc această condiție şi, prin urmare, nu pot fi finanțate în cadrul secţiunii Garantare a FEOGA, în cadrul FEGA și în cadrul FEADR. (5) Trebuie indicate sumele care nu sunt recunoscute ca fiind imputabile FEOGA, secţiunea Garantare, FEGA și FEADR. Aceste sume nu privesc cheltuieli efectuate cu mai mult () JO L 160, 26.6.1999, p. 103. () JO L 209, 11.8.2005, p. 1. de douăzeci şi patru de luni înainte de notificarea scrisă a Comisiei către statele membre privind rezultatele verifi- cărilor. (6)  În ceea ce privește cazurile reglementate de prezenta decizie, evaluarea sumelor care trebuie excluse din motive de neconformitate cu normele Uniunii Europene a fost comunicată de Comisie statelor membre într-un raport de sinteză pe această temă. (7) Prezenta decizie nu aduce atingere concluziilor de ordin financiar pe care Comisia ar putea să le tragă în urma hotărârilor Curţii de Justiție în cauzele aflate pe rol la 1 februarie 2012, care privesc conținutul prezentei decizii, ADOPTĂ PREZENTA DECIZIE: Articolul 1 Cheltuielile indicate în anexa la prezenta decizie, contractate de agențiile de plăţi acreditate ale statelor membre şi declarate în cadrul secțiunii Garantare a FEOGA, în cadrul FEGA sau în cadrul FEADR se exclud de la finanțarea din fondurile Uniunii Europene deoarece nu sunt conforme cu normele Uniunii Europene. Articolul 2 Prezenta decizie se adresează Regatului Danemarcei, Republicii Federale Germania, Republicii Estonia, Republicii Elene, Regatului Spaniei, Republicii Franceze, Republicii Italiene, Regatului Țărilor de Jos, Republicii Polone, Republicii Portu- gheze, României, Republicii Slovenia și Regatului Unit al Marii Britanii şi Irlandei de Nord. Adoptată la Bruxelles, 22 iunie 2012. Pentru Comisie Dacian CIOLOȘ Membru al Comisiei